LĒMUMA PROJEKTS

2024.gada \_\_.oktobrī Lēmums Nr. \_\_\_\_

**Par līguma par pakalpojumu sniegšanu – sadzīves atkritumu apglabāšanu poligonā „Cinīši” noslēgšanu ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”**

Pamatojoties uz Pašvaldību likuma 4.panta pirmās daļas 1.punktu, 4.panta otro daļu, 10.panta pirmo daļu, 10.panta pirmās daļas 19.punktu, Atkritumu apsaimniekošanas likuma 21.panta pirmo daļu,ievērojot ar Daugavpils valstspilsētas pašvaldības domes 2024.gada 27.jūnija lēmumu Nr.363 „Par Latgales reģionālā atkritumu apsaimniekošanas plāna 2024.-2030.gadam apstiprināšanu” apstiprināto Latgales reģionālo atkritumu apsaimniekošanas plānu 2024.-2030.gadam,ņemot vērā to, ka Daugavpils valstspilsētas pašvaldība 2017.gada 29.augustā noslēdza līgumu par sadzīves atkritumu apsaimniekošanu Daugavpils pilsētas administratīvajā teritorijā ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”, ar kuru kapitālsabiedrība tika pilnvarota sniegt atkritumu apsaimniekošanas pakalpojumus Daugavpils valstspilsētas pašvaldības teritorijā,ievērojot, ka pašvaldību administratīvajās teritorijās, kuras atrodas attiecīgajā atkritumu apsaimniekošanas reģionā, radītos un apglabājamos sadzīves atkritumus apglabā tikai attiecīgā atkritumu apsaimniekošanas reģiona sadzīves atkritumu poligonā, tādejādi pašvaldība slēdz līgumu ar sadzīves atkritumu poligona apsaimniekotāju par tās administratīvajā teritorijā savākto sadzīves atkritumu apglabāšanu, ņemot vērā, ka sabiedrība ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA” atbilstoši savam statūtos noteiktajam izveides mērķim veic sadzīves atkritumu apglabāšanu un ir atkritumu apglabāšanas poligona „Cinīši” apsaimniekotājs,ievērojot Eiropas Komisijas 2011.gada 20.decembra lēmuma par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (2012/21/ES) 4.pantu un ievērojot Komercdarbības atbalsta kontroles likuma 10.panta ceturtās daļas nosacījumus,secinot, ka pakalpojuma līgumā vienlaicīgi jānorāda visi Komercdarbības atbalsta kontroles likuma 10.panta ceturtajā daļā minētie nosacījumi,ievērojot Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_\_.oktobra atzinumu un Finanšu komitejas 2024.gada \_\_\_.oktobra atzinumu,

**Daugavpils valstspilsētas pašvaldības dome nolemj:**

1. Noslēgt līgumu par pakalpojumu sniegšanu – sadzīves atkritumu apglabāšanu poligonā „Cinīši” ar sabiedrību ar ierobežotu atbildību „ATKRITUMU APSAIMNIEKOŠANAS DIENVIDLATGALES STARPPAŠVALDĪBU ORGANIZĀCIJA”, reģistrācijas Nr.41503029988, juridiskā adrese „Cinīši”, Demenes pagasts, Augšdaugavas novads, LV-5442.
2. Izbeigt 2017.gada 28.novembra līgumu par pakalpojumu sniegšanu – sadzīves atkritumu apglabāšanu poligonā „Cinīši”.

Pielikumā: Līguma par pakalpojumu sniegšanu – sadzīves atkritumu apglabāšanu poligonā „Cinīši” projekts uz 3 lp.

Daugavpils valstspilsētas pašvaldības

domes priekšsēdētājs A.Elksniņš